###### Številka: 00703-0008/2024-4

Datum: 17. 9. 2024

###### Z A P I S N I K

###### 13. seje občinskega sveta Občine Renče–Vogrsko,

###### ki je bila v torek, 17. 9. 2024, ob 16.00 uri

###### v dvorani Zorana Mušiča v kulturnem domu v Bukovici.

Sejo je sklical župan Občine Renče–Vogrsko, Tarik Žigon. Začela se je ob 16.00 uri.

**Vabljeni:** člani občinskega sveta, občinska uprava in mediji.

**Na seji so prisotni:**

1. člani občinskega sveta in župan: Andraž Furlan, Tanja Zorn Stepančič, Stanka Abramič, Alan Rijavec, Tamara Rusjan, Vinko Jarc, Viktor Trojer, Marko Švara, Marko Furlan, Aleš Furlan, Nedeljko Gregorič, Borut Zorn, Benjamina Mikuž, Ava Rajh in Tarik Žigon.

Opravičeno odsotni: Urban Martinuč

2. občinska uprava.

Župan pozdravi vse prisotne in ugotovi sklepčnost.

Župan da v obravnavo predlog zapisnika 12. redne seje.

Odpre razpravo.

Aleš Furlan predlaga umik točk od 7 do 13 iz zapisnika. Kot razlog navede, da je med predstavitvijo gradiva prišlo do prekinitve seje zaradi nesklepčnosti. Ob ponovni sklepčnosti se je seja nadaljevala, točka bi se morala nadaljevati s predajo besede predsedniku KMVVI. Slednje se ni izvedlo, točka se je nadaljevala z razpravo, kjer je svetnik Nedeljko Gregorič predlagal, da se 7. točka premakne na zadnje mesto. Predlog svetnika ni bil dan na glasovanje, izvedlo pa se je glasovanje o potrditvi imenovanja. Svetnik meni, da je prišlo do dvojnega kršenja Poslovnika.

* Županopozori, da naj se svetnik omeji na predlog zapisnika in ne na izvedbo seje.
* Aleš Furlan utemelji, da predlaga spremembo zapisnika zaradi nesklepčnosti seje in zaradi nadaljevanja seje, ne da bi bila beseda ustrezno predana predsedniku KMVVI. Meni, da se nadaljevanje seje po prekinitvi ne bi smelo izvesti.
* Župan pove, da bo predlog dan na glasovanje. Poudari, da se je seja nadaljevala ob ponovni sklepčnosti in da je zapisnik skladen s tonskim zapisom. Ob tem opozori svetnico Avo Rajh, da govori, ko se prijavi na razpravo in ko ji je dodeljena beseda.

Nedeljko Gregorič pove, da je seja bila nelegitimna in neskladna s Poslovnikom, zato predlaga, da se točke od 8. naprej iz 12. redne seje nadaljujejo na naslednji seji. Pove, da zapisnika ne bo potrdil.

* Župan pove, da je bila seja dvakrat prekinjena zaradi skupine svetnikov, ki je večkrat zapustila sejo in jo naredila za nesklepčno. Seja se je nadaljevala takrat, ko se je zbralo osem svetnikov za sklepčnost seje. Poudari, da so glede ure nadaljevanja seje bili vsi svetniki obveščeni preko sporočila. Zahvali se svetnikom Liste za VAS in SDS, da so na seji ostali kljub vsem manevrom ter tako pripomogli pri sprejemanju sklepov, ki so bili ključni za zagotovitev nadstandarda v POŠ Vogrsko.

Kritičen je do ustvarjanja namenske nesklepčnosti skupine svetnikov.

Župan ponovno opozori svetnico Avo Rajh, da govori, ko ji je dodeljena beseda.

* Nedeljko Gregorič prosi, da se besedo ponovno preda svetniku Alešu Furlanu, da prebere tolmačenje, zakaj je bila seja nesklepčna s Poslovnikom.

Župan da na glasovanje predlog svetnika Aleša Furlana o umiku točk od K 7 do K 13 iz zapisnika 12. redne seje.

**Rezultat glasovanja:**

NAVZOČI: 14

ZA: 5

PROTI: 8

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan |  | X |
| Tanja Zorn Stepančič |  | X |
| Stanka Abramič |  | X |
| Alan Rijavec |  | X |
| Tamara Rusjan |  | X |
| Vinko Jarc |   | X |
| Viktor Trojer |  | X |
| Marko Švara |  | X |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |   |  |
| Ava Rajh | X |  |

*Predlog ni sprejet.*

Župan da na glasovanje potrditev zapisnika 12. redne seje v predlagani obliki.

**Rezultat glasovanja:**

NAVZOČI: 14

ZA: 8

PROTI: 5

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan |  | X |
| Aleš Furlan |  | X |
| Nedeljko Gregorič |  | X |
| Borut Zorn |  | X |
| Benjamina Mikuž |   |  |
| Ava Rajh |  | X |

*Zapisnik 12. redne seje je potrjen.*

**K 1)** **Obravnava in sprejem dnevnega reda.**

Župan da v obravnavno predlog dnevnega reda. Opozori na skrajšan postopek v 4. in 11. točki.

Potrditev zapisnika 12. redne seje z dne 21. 6. 2024

1. Obravnava in sprejem dnevnega reda,
2. Vprašanja in pobude svetnikov,
3. Imenovanje predstavnika občine v Svet območne izpostave Javnega sklada RS za kulturne dejavnosti Nova Gorica (*poročevalec: Viktor Trojer, predsednik KMVVI),*
4. Odlok o spremembah in dopolnitvah odloka o turistični taksi v Občini Renče – Vogrsko – skrajšani postopek (*poročevalec: Matjaž Zgonik, Višji svetovalec),*
5. Pravilnik o spremembah in dopolnitvah pravilnika o ohranjanju in spodbujanju razvoja kmetijstva, gozdarstva in podeželja v Občini Renče – Vogrsko (*poročevalec: Matjaž Zgonik, Višji svetovalec),*
6. Sklep o seznanitvi z Akcijskim načrtom trajnostnega razvoja turizma (*poročevalec: Matjaž Zgonik, Višji svetovalec),*
7. Pravilnik o spremembah in dopolnitvah pravilnika o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko (*poročevalka: Špela Glušič, Podsekretar),*
8. Odlok o taksi za obravnavanje pobud za spremembe namenske rabe prostora -prva obravnava (*poročevalka: Špela Glušič, Podsekretar),*
9. Sklep o dopolnitvah Načrta ravnanja z nepremičnim premoženjem Občine Renče-Vogrsko za leto 2024 (*poročevalka: Špela Glušič, Podsekretar),*
10. Polletno poročilo o izvrševanju proračuna 1.1. – 30.6.2024 (*poročevalec: Tarik Žigon, župan),*
11. Odlok o Rebalansu proračuna Občine Renče – Vogrsko za leto 2024 – skrajšani postopek (*poročevalec: Tarik Žigon, župan),*
12. Poročilo župana in pregled sklepov prejšnje seje,
13. Razno.

Župan odpre razpravo.

Nedeljko Gregorič pove, da predlog dnevnega reda ni enak predlogu, ki so ga svetniki prejeli skupaj z ostalim gradivom za današnjo sejo.

* Župan pojasni, da je prišlo do tiskarske napake. Končno verzijo predloga dnevnega reda imajo danes svetniki na svojih mizah.

Aleš Furlan na podlagi 24. člena in 16. člena Poslovnika predlaga, da se 2. točka premesti na 11. mesto in ustrezno zamakne ostale točke.

Ava Rajh predlaga, da se skladno s popravki dnevnega reda spremeni tudi datum končne verzije vabila.

Župan da na glasovanje predlog svetnika Aleša Furlana o premestitvi 2. točke na 11. mesto in posledično zamik točk skladno s predlogom.

**Rezultat glasovanja:**

NAVZOČI: 14

ZA: 9

PROTI: 5

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan |  | X |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan |  | X |
| Vinko Jarc |   | X |
| Viktor Trojer |  | X |
| Marko Švara |  | X |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Predlog je sprejet.*

Župan da na glasovanje sprejetje dnevnega reda v predlagani obliki:

Potrditev zapisnika 12. redne seje z dne 21. 6. 2024

1. Obravnava in sprejem dnevnega reda,
2. Imenovanje predstavnika občine v Svet območne izpostave Javnega sklada RS za kulturne dejavnosti Nova Gorica (*poročevalec: Viktor Trojer, predsednik KMVVI),*
3. Odlok o spremembah in dopolnitvah odloka o turistični taksi v Občini Renče – Vogrsko – skrajšani postopek (*poročevalec: Matjaž Zgonik, Višji svetovalec),*
4. Pravilnik o spremembah in dopolnitvah pravilnika o ohranjanju in spodbujanju razvoja kmetijstva, gozdarstva in podeželja v Občini Renče – Vogrsko (*poročevalec: Matjaž Zgonik, Višji svetovalec),*
5. Sklep o seznanitvi z Akcijskim načrtom trajnostnega razvoja turizma (*poročevalec: Matjaž Zgonik, Višji svetovalec),*
6. Pravilnik o spremembah in dopolnitvah pravilnika o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko (*poročevalka: Špela Glušič, Podsekretar),*
7. Odlok o taksi za obravnavanje pobud za spremembe namenske rabe prostora -prva obravnava (*poročevalka: Špela Glušič, Podsekretar),*
8. Sklep o dopolnitvah Načrta ravnanja z nepremičnim premoženjem Občine Renče-Vogrsko za leto 2024 (*poročevalka: Špela Glušič, Podsekretar),*
9. Polletno poročilo o izvrševanju proračuna 1.1. – 30.6.2024 (*poročevalec: Tarik Žigon, župan),*
10. Odlok o Rebalansu proračuna Občine Renče – Vogrsko za leto 2024 – skrajšani postopek (*poročevalec: Tarik Žigon, župan),*
11. Poročilo župana in pregled sklepov prejšnje seje,
12. Vprašanja in pobude svetnikov
13. Razno.

**Rezultat glasovanja:**

NAVZOČI: 14

ZA: 12

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan |  |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |   |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Dnevni red je sprejet.*

**K 2)** **Imenovanje predstavnika občine v Svet območne izpostave Javnega sklada RS za kulturne dejavnosti Nova Gorica (poročevalec: Viktor Trojer, predsednik KMVVI).**

Župan preide na drugo točko dnevnega reda, ki obravnava Imenovanje predstavnika občine v Svet območne izpostave Javnega sklada RS za kulturne dejavnosti Nova Gorica. Besedo preda predsedniku Komisije za mandatna vprašanja, volitve in imenovanja.

Viktor Trojer pove, da je potekala dopisna seja KMVVI s predlogom, da se imenuje dosedanja članica in da so vsi člani komisije glasovali za.

Župan odpre razpravo.

Ava Rajh pove, da je prosila za pojasnilo o utemeljenosti dopisne seje. Z odgovorom predsednika KMVVI ni bila zadovoljna, zato je zaprosilo posredovala tudi predsedniku SPK.

* Andraž Furlan pove, da točna merila o sklicu dopisne seje v Statutu in Poslovniku niso definirana.
* Ava Rajh meni, da to pomeni, da lahko vsak predsednik poljubno oceni izvedbo seje. Zanimajo jo, kakšni morajo biti pogoji za sklic dopisne seje. Meni, da subjektivna ocena predsednika ni dovoljšen razlog.

Borut Zorn pove, da bo podprl predlog. Predstavnici pa želi uspešno delo še naprej.

Župan da na glasovanje sklep o imenovanju Janje Lipušček kot predstavnico občine v Svet območne izpostave Javnega sklada RS za kulturne dejavnosti Nova Gorica.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Sklep je sprejet.*

**K 3)** **Odlok o spremembah in dopolnitvah odloka o turistični taksi v Občini Renče – Vogr-sko – skrajšani postopek (poročevalec: Matjaž Zgonik, Višji svetovalec).**

Župan preide na tretjo točko dnevnega reda, ki v skrajšanem postopku obravnava Odlok o spremembah in dopolnitvah odloka o turistični taksi v Občini Renče–Vogrsko. Besedo preda poročevalcu Matjažu Zgoniku.

Matjaž Zgonik pove, da je občina s strani Skupnosti občin prejela priporočilo za dvig takse na 2,5 evra. Skupni turistični zavod je predlagal, da se taksa poenoti znotraj celotne destinacije. Taksa bi veljala z letom 2025.

Župan pove, da je odlok obravnavala Statutarno pravna komisija, zato preda besedo njenemu predsedniku.

Andraž Furlan pove, da SPK predlaga Občinskemu svetu, da sprejme odlok po skrajšanem postopku v predlagani obliki.

Župan pove, da je spremembo odloka obravnaval tudi Odbor za gospodarstvo in proračun, zato preda besedo Viktorju Trojerju, ki je namesto predsednika OGP vodil sejo odbora.

Viktor Trojer povzame, da je OGP potrdil povišanje takse.

Župan odpre razpravo in možnosti vložitve amandmajev.

Razprave in amandmajev ni.

Župan da na glasovanje Odlok o spremembah in dopolnitvah odloka o turistični taksi v Občini Renče – Vogrsko.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Odlok je v skrajšanem postopku sprejet.*

**K 4) Pravilnik o spremembah in dopolnitvah pravilnika o ohranjanju in spodbujanju razvoja kmetijstva, gozdarstva in podeželja v Občini Renče–Vogrsko (poročevalec: Matjaž Zgonik, Višji svetovalec).**

Župan preide na četrto točko dnevnega reda, ki obravnava Pravilnik o spremembah in dopolnitvah pravilnika o ohranjanju in spodbujanju razvoja kmetijstva, gozdarstva in podeželja v Občini Renče–Vogrsko. Besedo preda poročevalcu Matjažu Zgoniku.

Matjaž Zgonik pove, da je pravilnik usklajen na podlagi nove evropske uredbe pomoči de minimis. Gre za pravno podlago, s katero je mogoče objaviti razpise na področju kmetijstva. Občina je že prejela mnenje o skladnosti, ki je priloženo gradivu. Po sprejetju bo pripravljeno NPB.

Župan pove, da je pravilnik obravnavala Statutarno pravna komisija, zato preda besedo njenemu predsedniku.

Andraž Furlan pove, da SPK potrjuje skladnost pravilnika z občinskimi akti, zato predlaga sprejem.

Župan odpre razpravo. Razprave ni.

Župan da na glasovanje Pravilnik o spremembah in dopolnitvah pravilnika o ohranjanju in spodbujanju razvoja kmetijstva, gozdarstva in podeželja v Občini Renče–Vogrsko.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Pravilnik je sprejet.*

**K 5)** **Sklep o seznanitvi z Akcijskim načrtom trajnostnega razvoja turizma (poročevalec: Matjaž Zgonik, Višji svetovalec).**

Župan preide na peto točko dnevnega reda, k obravnava Sklep o seznanitvi z Akcijskim načrtom trajnostnega razvoja turizma. Besedo preda poročevalcu, Matjažu Zgoniku.

Matjaž Zgonik pove, da gre za seznanitev z Akcijskim načrtom, ki ga je potrebno obnavljati na tri leta po pristopu k zeleni shemi turizma.

Župan odpre razpravo.

Aleš Furlan opozori na 5. kriterij, da naj destinacija okrepi dostopnost za gluhe, naglušne, gibalno ovirane in slabovidne. Predlaga, da se v akcijskem načrtu navedejo ukrepi za vse naštete ranljive skupine.

Župan da na glasovanje sklep o seznanitvi z Akcijskim načrtom.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Sklep je sprejet.*

**K 6)** **Pravilnik o spremembah in dopolnitvah pravilnika o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko (poročevalka: Špela Glušič, Podsekretar).**

Župan preide na šesto točko dnevnega reda, ki obravnava Pravilnik o spremembah in dopolnitvah pravilnika o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko. Besedo preda poročevalki Špeli Glušič.

Špela Glušič pojasni, da gre za uskladitev zneska sejnine z Zakonom o lokalni samoupravi.

Župan pove, da je pravilnik obravnavala Statutarno pravna komisija, zato preda besedo njenemu predsedniku.

Andraž Furlan povzame, da SPK predlaga sprejem Pravilnika s popravkom: »Letni znesek sejnin ne sme presegati zakonsko določenega letnega zneska sejnin, kot je določeno v zakonu, ki ureja lokalno samoupravo«.

Župan odpre razpravo. Razprave ni.

Župan da na glasovanje sklep o potrditvi Pravilnika o spremembah in dopolnitvah pravilnika o plačah in drugih prejemkih občinskih funkcionarjev, članov delovnih teles občinskega sveta, članov drugih organov Občine Renče-Vogrsko.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Sklep je sprejet.*

**K 7)** **Odlok o taksi za obravnavanje pobud za spremembe namenske rabe prostora - prva obravnava (poročevalka: Špela Glušič, Podsekretar).**

Župan nadaljuje sejo s sedmo točko dnevnega reda, ki obravnava Odlok o taksi za obravnavanje pobud za spremembe namenske rabe prostora - prva obravnava. Besedo preda poročevalki Špeli Glušič.

Špela Glušič pojasni, da odlok predlaga predpis takse za vložitev zasebnih pobud za spremembo namenske rabe prostora. Taksa bi, ne glede na kvadraturo spremembe, znašala 150 evrov, saj mora vsako pobudo obravnavati prostorski načrtovalec.

Župan pove, da je pravilnik obravnavala Statutarno pravna komisija, zato preda besedo njenemu predsedniku.

Andraž Furlan povzame, da SPK predlaga nadaljevanje postopka sprejemanja odloka.

Župan preda besedo še Viktorju Trojerju, takrat predsedujočemu predsedniku Odbora za gospodarstvo in proračun.

Viktor Trojer pove, da OGP predlaga dopolnitev – da se v primerih razširitve stavbnega zemljišča do 50 m2 ob že obstoječem stavbnem zemljišču taksa zniža na 50 evrov.

Župan pove, da se tekom obravnave gradivo ne spreminja. Sprejemajo se predlogi za drugo obravnavo. Župan odpre razpravo.

Aleš Furlan pove, da pozdravlja širitev zemljišč ob stanovanjskih hišah do 50 m2 , saj se na tak način ohranja strnjena pozidava naselij in rešuje stanovanjska problematika večdružinskih hiš. Takšnih širitev ne bi finančno obremenjeval.

* Viktor Trojer poudari, da je prav to bila pobuda OGP in da je v teh primerih taksa nižja kot sicer.

Borut Zorn opozori, da so doslej lahko občani brezplačno vlagali tovrstne vloge. Pove, da ni naklonjen vpeljavi takse.

* Župan pove, da imajo sosednje občine takse, ki so višje od predlagane. Pojasni, da se pripravljavec sooča z velikim številom vlog, mnoge izmed njih so brez prave namere. Zadnja sprememba OPN-ja je bremenila proračun za približno 100.000 evrov. Predlagana taksa bi se upoštevala za spremembe namembnosti iz kmetijske v zazidalno namensko rabo.

Nedeljko Gregorič pove da nasprotuje vpeljavi takse. Meni, da so ostali stroški pri gradnji dovolj visoki in da bi taksa bila zgolj breme.

Andraž Furlan pove, da bo predlog podprl. Taksa je primerljiva s sosednjim občinami. Poudari, da ima naša občina enega cenejših komunalnih prispevkov in omogoča subvencijo za mlade in mlade družine.

Nedeljko Gregorič meni, da so stroški gradnje nepremičnine dovolj veliki. Predlaga, da se občane najprej obvesti o morebitni vpeljavi takse in osvesti, kakšno je smiselno vlaganje pobud za spremembo namenske rabe.

* Župan potrdi, da bodo pripravljena navodila, skladna s priporočili ministrstev in dosedanjimi izkušnjami občine. Opozori na visok delež nepozidanih stavbnih zemljišč, ki onemogočajo spreminjanje iz kmetijske v stavbno namensko rabo.

Borut Zorn predlaga možnost, da se v primeru izkazane namere o pozidavi vrne to takso. Želi si, da bi se občina približala ljudem.

* Župan pove, da je izboljšava javne infrastrukture upoštevana pri izračunu komunalnega prispevka.

Aleš Furlan opozori, da bi ta točka morala biti obravnavana tudi s strani Odbora za okolja in prostor, ki se pa ni sestal, zato bo glasoval proti.

Marko Furlan pove, da bo glasoval proti.

Župan da na glasovanje sklep o potrditvi prvega branja Odloka o taksi za obravnavanje pobud za spremembe namenske rabe prostora.

**Rezultat glasovanja:**

NAVZOČI: 14

ZA: 9

PROTI: 5

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan |  | X |
| Aleš Furlan |  | X |
| Nedeljko Gregorič |  | X |
| Borut Zorn |  | X |
| Benjamina Mikuž |  X |  |
| Ava Rajh |  | X |

*Sklep je sprejet.*

**K 8)** **Sklep o dopolnitvah Načrta ravnanja z nepremičnim premoženjem Občine Renče-Vogrsko za leto 2024 (poročevalka: Špela Glušič, Podsekretar).**

Župan preide na osmo točko dnevnega reda, ki obravnava Sklep o dopolnitvah Načrta ravnanja z nepremičnim premoženjem Občine Renče-Vogrsko za leto 2024. Besedo preda poročevalki Špeli Glušič.

Špela Glušič pove, da gre za dopolnitev načrta z zemljiščem, ki bi ga občina oddala v zakup za letno najemnino 53,15 evrov.

Župan odpre razpravo.

Ava Rajh vpraša, zakaj se Odbor za okolje in prostor ni sestal in obravnaval gradiva.

Župan da na glasovanje sklep o dopolnitvah Načrta ravnanja z nepremičnim premoženjem Občine Renče-Vogrsko za leto 2024.

**Rezultat glasovanja:**

NAVZOČI: 14

ZA: 8

PROTI: 3

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan |  | X |
| Aleš Furlan |  |  |
| Nedeljko Gregorič |  | X |
| Borut Zorn |  |  |
| Benjamina Mikuž |   |  |
| Ava Rajh |  | X |

*Sklep je sprejet.*

Viktor Trojer postopkovno opozori, da morajo svetniki dovolj jasno dvigniti roko med glasovanjem.

**K 9)** **Polletno poročilo o izvrševanju proračuna 1.1.–30.6.2024 (poročevalec: Tarik Žigon, župan).**

Župan nadaljuje z deveto točko dnevnega reda, ki obravnava Polletno poročilo o izvrševanju proračuna. Besedo preda direktorici Beti Čufer.

Beti Čufer pove, da je gradivo sestavljeno iz obrazložitev ter stroškovnega prikaza odhodkov in prihodkov. Prihodki so bili realizirani v višini 42,4%, odhodki pa v višini 31% načrtovanega. Realizacija je znotraj povprečja vseh dosedanjih realizacij.

Župan pove, da je sejo obravnaval Odbor za gospodarstvo in proračun, zato preda besedo takrat predsedujočemu Viktorju Trojerju.

Viktor Trojer povzame, da je večji problem prihodkovna stran. Predlaga, da se v nadaljevanju bolj realno načrtuje postavke na prihodkovni strani.

Župan odpre razpravo.

Ava Rajh glede na prejete dajatve z naslova iger na srečo vpraša, ali je občina seznanila FURS, da mora začeti s postopkom odvzema koncesije.

Poudari, da je Nadzorni odbor že tretje leto zapored podal priporočilo, naj občina začne in konča investicije ter uporabi razpoložljiva sredstva.

Opozori na malo pridobljenih evropskih sredstev in malo izvedenih prijav na razpise.

Zanima jo, kako je podžupan Andraž Furlan pripomogel k manjšanju stroškov od svojega imenovanja do danes.

* Župan pojasni, da koncesionar trenutno uporablja le hotelirski del. Že ob predstavitvi na seji OS je koncesionar predstavil svojo vizijo za izgradnjo novega igralniškega objekta, za kar je bil tudi izveden nakup zemljišča v Volčji Dragi. Nov kazino bi posledično vplival tudi na dohodkovno stran občinskega proračuna.

Vpraša svetnico, kateri projekti se vlečejo iz proračuna v proračun.

Pove, da se občina prijavlja na tiste razpise, za katere ima kapacitete. Prijave so oddane za razpis fotovoltaike, protipožarne ukrepe, DRR za kohezijska sredstva leta 2027.

* Andraž Furlan odgovori, da se s podžupanom Markom Švaro prizadevata za rast občine in njenega proračuna.
* Ava Rajh pove, da je zgolj povzela mnenje predsednika Nadzornega odbora. Pove, da si želi biti bolje informirana o prodaji in nakupu parcel ob Lakenessu.
* Župan pojasni, da je prodaja nepremičnine postala pravnomočna nedolgo nazaj. Dostopnost do jezera je omogočena, skladno s sklepom OS.

Nedeljko Gregorič oceni, da poročilo izrazito kaže na ne-realizacijo investicijskega dela, prav tako velja za prihodkovno stran. Meni, da ni prave volje in namena za prijavo na razpise. Predlaga, da se stroške svetovalnih storitev raje preusmeri v svetovanje za prijave na razpise.

Sprašuje se, ali je sploh smiselno imeti krajevne skupnosti. Izpostavi KS Bukovica-Volčja Draga, kjer ostaja veliko denarja v proračunu.

Izpostavi stroške svetovalnih, revizorskih in računovodskih storitev, OPN, OPPN, vodenje infrastrukture VIK. Zanima ga, komu so namenjene svetovalne storitve na postavki Rekonstrukcija Mrzlek.

Pove, da s polletnim poročilom ni zadovoljen, zato ga ne bo podprl.

* Župan pojasni, da je realizacija v prvem delu leta razumljivo nižja, saj postopki za pred začetkom izvedbe terjajo svoj čas. Poudari, da se je občina prijavila na številne razpise. Svetnika prosi, naj poda konkreten primer, kako lahko občina stroške preobrne v prilive.

Glede svetovanja na postavkah OPN in OPPN pove, da so tu vključena svetovanja urbanista za občane, ki vložijo obrazce za izdajo mnenja o skladnosti. Plačevanje VIK-u je namenjeno vodenju katastra in vnos novih tras.

* Nedeljko Gregorič vpraša še o postavki Mrzlek – kako da se še pojavljajo stroški, če pa je projekt zaključen.
* Župan pojasni, da projekt še ni uradno zaključen in predan v uporabo. Strošek se nanaša na zamik trase, kar je s seboj prineslo spremembo gradbenega dovoljenja in PZI-ja.
* Nedeljko Gregorič vpraša še o županovem mnenju glede izvajanja investicij po KS-jih.
* Župan odgovori, da se poskuša s podžupanoma udeleževat čim več sej sveta KS. V začetku leta KS načrtujejo investicije, ki jih izvedejo v drugi polovici leta.
* Nedeljko Gregorič opozori še, da je bil krajevni praznik KS Bukovica-Volčja Draga vedno okrog 18. septembra in da se do danes še ne ve, kdaj bo praznik potekal.

Župan da na glasovanje sklep o seznanitvi s Polletnim poročilom o izvrševanju proračuna 1. 1.–30. 6. 2024.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Sklep je sprejet.*

**K 10)** **Odlok o Rebalansu proračuna Občine Renče – Vogrsko za leto 2024 – skrajšani postopek (poročevalec: Tarik Žigon, župan).**

Župan preide na deseto točko dnevnega reda, ki obravnava Odlok o Rebalansu proračuna Občine Renče–Vogrsko za leto 2024 po skrajšanem postopku.

Pojasni, da ta točka ne obravnava rebalansa celotnega proračuna.

Tokratni predlog proračuna se nanaša na vnos dveh novih proračunskih postavk in NRP-ja.

V poletnem času je bil namreč sklenjen dogovor DRR in postalo je jasno, katera kohezijska sredstva bodo namenjena za določene projekte. Občina je želela podati prijavo za nadaljevanje gradnje kanalizacije, vendar ne izpolnjuje razpisnih pogojev. Zato je vložena prijava projekta za obnovo vodovoda, skupaj s sosednjimi občinami za vodni vir Mrzlek, kar bo pripomoglo k zmanjšanju izgub.

Druga prijava bo oddana za zeleno infrastrukturo, ocena investicije je na 1.100.000 evrov, kar zajema ozelenitev kraja, ureditev parkov, parkirišč, postavitev drevoreda proti železniški postaji in urbana oprema.

Pojasni, da je predlagan skrajšan postopek zaradi roka prijave do konca meseca.

Pove, da je predlog rebalansa obravnavala Statutarno pravna komisija, zato preda besedo njenemu predsedniku.

Andraž Furlan predlaga, da se sprejme rebalans v predlagani obliki in skrajšanem postopku.

Župan preda besedo še Viktorju Trojerju, ki je predsedoval Odboru za gospodarstvo in proračun.

Viktor Trojer predlaga, da OS potrdi predlog rebalansa.

Župan odpre razpravo.

Borut Zorn pove, da ga moti, da ni bil sklican Odbor za okolje in prostor, ki bi gradivo moral obravnavati, saj je to v njegovi pristojnosti.

Pove, da bo predlog podprl. Pričakuje večje vključevanje svetnikov pri prijavi na tako velike projekte.

* Župan pove, da bo občinska uprava pomagala Odboru za okolje in prostor pri sklicevanju sej in obravnavni gradiv. Glede na vključevanje svetnikov pojasni, da so se zadeve usklajevale izredno hitro tekom poletja. Pove, da je za dodatna pojasnila in tolmačenje dosegljiv tudi izven sej OS.

Nedeljko Gregorič pozdravlja sodelovanje občine pri tako velikih projektih ter ureditev parka v Volčji Dragi, spomenika in Mušičevega parka. Pove, da bo rebalans podprl. Pohvali delo Posoškega razvojnega centra in sodelovanje z občino.

Aleš Furlan pozdravlja projekta.

Vpraša, kako je z urejanjem ostalih zelenih površin, ki padejo izven tega projekta.

* Župan pove, da bo ta ureditev postavila smernice za urejanje tudi v ostalih krajih, ki ne sovpadajo z omenjenim razpisom. Pove, da pričakuje več sredstev na temo zelenega prehoda in sobivanja z naravo.
* Aleš Furlan opozori na žaganje dreves na relaciji Bukovica-Bilje in upa, da se takšni poseki ne bodo dogajali več.

Benjamina Mikuž pove, da podpira projekt. Vpraša o vzdrževanju teh površin po zaključku projekta.

* Župan pove, da bo potrebno to področje ustrezno ohranjati in zanj nameniti ustrezna proračunska sredstva.

Župan da na glasovanje Odlok o Rebalansu proračuna Občine Renče – Vogrsko za leto 2024 – skrajšani postopek.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč |  |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc |  X  |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž |  X |  |
| Ava Rajh | X |  |

*Odlok je sprejet.*

Prekinitev seje ob 18.00.

Nadaljevanje seje ob 18.16.

**K 11) Poročilo župana in pregled sklepov.**

Županpreide na 11. točko dnevnega reda, ki obravnava Poročilo župana in pregled sklepov pretekle seje. Pove, da je na 12. redni seji je občinski svet sprejel Strategijo razvoja turizma, Sklep o določitvi smernic za izdelavo akcijskega načrta Občina po meri invalida 2024-2027, Sklep o ekonomskih cenah programov vrtca pri OŠ Renče, Soglasje k organizaciji dela in sistemizaciji delovnih mest v vrtcu pri OŠ Renče, Sklep o sofinanciranju nadstandardnih programov v OŠ Renče in POŠ Vogrsko, Sklep o ugotovitvi javnega interesa za brezplačen prenos nepremičnin, Sklep o imenovanju nadomestnega člana Odbora za družbene dejavnosti.

Vsi sprejeti akti, ki začnejo veljati po objavi, so bili objavljeni v Uradnih objavah št. 10/2024 z dne 4. 7. 2024.

Župan predstavi poročilo župana, ki je sestavni del gradiva na 13. redno sejo Občinskega sveta. Poudari naslednje projekte: obnova kuhinje OŠ Renče, začetek postavitve sončnih elektrarn, akustična oprema v Zadružnem domu Vogrsko, obnova vodovoda in ceste na Jazbinah (Vogrsko), vloženo gradbeno dovoljenje za protipoplavne ureditve, uspešno izveden tabor preživetja na Viniščah, uspešna prijava na razpis Kras Adapt.

**K 12) Vprašanja in pobude svetnikov.**

Župan preide na dvanajsto točko dnevnega reda, ki obravnava vprašanja in pobude svetnikov, zato jim preda besedo.

Ava Rajh pove, da ji je bilo na 8. redni seji od župana odgovorjeno, da bo prejela zapisnike neformalnih sestankov, pred današnjo sejo pa je prejela odgovor, da zapisnikov ni.

Izpostavi letni in petletni plan ogroženosti, ki ga občina kljub razglasu požarne ogroženosti nima sprejetega.

Prosi za revizijsko poročilo za leto 2023, ki ga je pripravil pogodben revizor občine. Prosi za pripravo seznama vseh razporeditev po sklepu župana po namenu in po zneskih.

Poda pobudo, da se na vprašanja, podana na Statutarno pravno komisijo, prejme odgovor do naslednje redne seje Občinskega sveta.

Vpraša, s kom in za kakšno vrednost je bil sklenjen posel za prodajo nepremičnine.

Opozori na posekana drevesa na državni cesti Bilje-Bukovica in vpraša, ali je bila občina seznanjena z posekom, ali se je občina s posekom strinjala in zakaj je bila odstranitev dreves potrebna.

Vpraša, zakaj svetniki ne prejemajo več vabil na seje KS, čeprav je bila ta pobuda sprejeta na seji OS.

Vpraša še, ali ima občina sprejet Akt o ravnanju z gradivom sveta, ki je zaupne narave.

Prosi za pisne odgovore najkasneje do naslednje seje OS.

* Župan potrdi, da je občinski svetnici poslal vse zapisnike, kar jih je bilo sestavljenih. Poročilo revizije bo posredovano, ko bo revizija zaključena. Glede obcestnih dreves pojasni, da so bila ta votla in gnila ter da bi z leti ogrožala promet. Pregled dreves so opravile pristojne državne inštitucije, občina je podala pobudo za ponovno ustrezno posaditev in za pregled cipres v Bukovici.
* Ava Rajh opozori, da je zadnje drevo pred Biljami bolj nujno za sečnjo, saj je suho.
* Beti Čufer pojasni, da so prerazporeditve vključene v polletnem poročilu in v zaključnem računu. Glede plana ogroženosti pove, da ga razglasi URSZR. V kolikor pa je svetnica mislila na plan varstva pred požari, pojasni, da se je zakon o varstvu pred požari spremenil leta 2012 in umika obveznost lokalni samoupravi za pripravo teh dokumentov. Občina ima sprejete načrte: aktiviranja, oceno ogroženosti, reševanja ob potresu, ob jedrski ali radiološki nesreči, ob pojavu epidemije, ob poplavah … Občinska uprava meni, da plan varstva pred požari ni potreben.
* Župan pove, da se ob požarih velikega obsega aktivira regijski ali državni načrt, občina pa je v tem primeru v podrejenem položaju, saj je to najbolj učinkovit načrt.
* Ava Rajh opozori, da je na spletu še objavljen dokument z leta 2015 s starimi imeni predstavnikov v CZ.
* Viktor Trojer postopkovno opozori, da je replika lahko samo ena in da trenutni dialog ni v skladu s Poslovnikom.

Vinko Jarc opozori na vse težje prevozno pot Dvorec Vogrsko-križišče Jugovec, saj je nujno potrebna obnove. Zaradi podobne problematike izpostavi tudi cesto Temnica-Renče in predlaga razširitev poti. Opozori na velike udarne jame na cesti Bilje-Bukovica.

Pohvali lepo urejeno pot proti Biljam in čestita vsem vpletenim za uspešno sodelovanje. Poda pobudo, da se na mestu posekanih dreves na tej relaciji nadomestno zasadijo lipe.

* Župan pove, da bo ureditev ceste Jugovec umeščena v novem proračunu, predvideno pa je dodatno posipanje v zimskem času.

Omenjene udarne jame bo pogledalo podjetje Kolektor.

Glede razširitve ceste proti Temnici pojasni, da je bila razpisana mejna obravnava, a je izseljenih in neznanih lastnikov veliko. Projekt razširitve cestišča, ki bi bil ustrezen za kamione, je ocenjen na 750.000 evrov. Ocena je bila posredovana na ministrstvo. Obnova znotraj občinskega proračuna bo izvedena, ko se zaključi sečnja po požaru. Naš režijski obrat pomaga pri tekočem vzdrževanju.

* Vinko Jarc meni, da država ni po požaru naredila nič. Podpira idejo o obnovi ceste na Trstelj, kar pa so domačini blokirali, ali preusmeritev denarja v obnovo te ceste.
* Župan meni, da je cesta pomembna in mora biti varna, saj je ena izmed glavnih vpadnic s Krasa v dolino.

Aleš Furlan vpraša, ali bo zamakanje ZD Vogrsko sanirano še to leto. Zanima ga, ali je bil sklenjen dogovor za dokončanje del na cesti Oševljek. Vpraša o datumu zaključka del na ekološkem otoku na Brjah. Vpraša, zakaj ni v pripravo strategije kmetijstva in podeželja poleg ostalih občin vključena tudi Občina Šempeter-Vrtojba, ki pa sicer nastopa kot koordinator za Vogršček. Vpraša o sodelovanju z Občino Ajdovščina, ki pripravlja dokumentacijo za izgradnjo največjega namakalnega sistema in posledično prijavo za državna in EU sredstva.

Poda naslednje pobude: začrtanje cestišča med naslovoma 7A-11A Vogrsko, širitev priključka na občinski parceli 1129/13 na Vogrskem, rušitev hiše Volčja Draga 54 in posledično odprava ozkega grla, ki povzroča cestne zastoje, ureditev poti od železniškega prehoda do Lakenessa, opozoriti Arivo in Nomago naj ustavljajo na postajališču in ne kar na cesti.

* Župan odgovori, da je večina sredstev za ZD Vogrsko bila porabljena za akustično ureditev sob. Predlaga, da za odpravo manjših napak v domu KS Vogrsko imenuje hišnika.

Za celotno traso ceste Oševljek je bila izvedena mejna obravnava in dosežen sporazum, ki pa še ni pravnomočen.

Pri ekološkem otoku Brje se še čaka na asfaltni del, sledi montaža ograje in zasaditev z jasminom.

Strategijo razvoja kmetijstva in podeželja pripravlja ROD Ajdovščina, šempetrska občina se na povabilo k sodelovanju ni odzvala.

Pojasni, da Občina Ajdovščina gradi nov namakalni sistem. Za našo občino še vedno poteka prenos lastništva, ko bo to urejeno, bodo lahko začele teči prijave na razpise za posamezno namakalno polje.

Pobude bodo proučene in sproženi ustrezni postopki.

* Aleš Furlan poudari, da pobuda o razširitvi cestišča na Vogrskem povečuje varnost in da je na ta način potrebno pristopiti do DRSI.

Nedeljko Gregorič poda pobudo, naj občina intenzivno dela na odkupu ostalega zemljišča pri Lakenessu. Pohvali Društvo Mladi Renče-Vogrsko, ki je letos organiziralo kulturne in športne dogodke na tamkajšnjem območju. Predlaga postavitev malega travnatega igrišča za nogomet.

Vpraša, kaj je občina v polletnem obdobju naredila na področju dnevnega centra za starejše.

Pohvali debato okrog sajenja dreves in predlaga, da se vsako posekano drevo nadomesti z novim drevesom.

* Župan pove, da mu pri projektu dnevnega centra pomaga podžupan in tesno sodeluje s projektantom in predstavnikom Društva upokojencev Bukovica-Volčja Draga. Pritličje bo v uporabi društva in centra pomoči na domu, prva etaža pa bi lahko bila namenjena socialnim stanovanjem. V pripravi je dokumentacija za fazno obnovo objekta.

Borut Zorn vpraša o reševanju pritožbe zoper prodajo javnega dobra v Lukežičih, ki je služila kot povezovalna pot Lukežiči-Renški Podkraj.

Pozdravi sečnjo gozdov na Krasu, opozori pa na uničevanje gozdnih poti.

Poda sledeče pobude za vključitev v proračun: revitalizacija trga v Renčah, križišče Merljaki-Žigoni, razširitev križišča Arčoni, zaključek projekta iz participativnega proračuna – trg Martinuči. Predlaga, da občina uredi cesto Ozrenj-Merljaki, ki ob poplavah ni prevozna.

* Župan pove, da je občina prejela pritožbo in da jo bo ustrezno obravnavana.

Glede sečnje pove, da je sečnja jasno določena z odločbo Zavoda za gozdove in da je po opravljenem delu potrebno pot vrniti v prvotno stanje.

Glede pobud za umestitev v proračun pričakuje aktivno sodelovanje svetnika pri pripravi tega dokumenta.

Marko Švara opozori na problem likvidnosti občine zaradi izvedbe projekta protipoplavne ureditve. Vpraša, ali so bili vsi zahtevki za izplačilo odobreni oziroma koliko sredstev mora država še povrniti.

Pridruži se pobudi Aleša Furlana za vris sredinskih črt med ZD Vogrsko in Vogrsko 11 ter še naprej do Dombrave s ciljem umiritve prometa, mogoče celo z omejitvijo vožnje samo za lokalni promet.

* Župan potrdi, da občina namesto DRSV odkupuje zemljišča, pridobiva soglasja, pripravlja razpise za pripravo dokumentacije in vlaga zahtevke za povračila sredstev na mesečnem nivoju. Ta izplačila pa potekajo počasi oziroma z zamudo. Pove, da je jutri sklican sestanek na to temo.

Pobudo za vris črt bo preučil cestno-prometni inženir.

**K 13) Razno.**

Župan preide na zadnjo točko dnevnega reda.

Ava Rajh opozori, da je bila elektronska pošta napisana v imenu skupine svetnikov in ne nje same. Pove, da skupina svetnikov reagira na tiste navedbe, s katerimi se ne strinja in da obenem pomaga pri sprejemanju pomembnih odločitev OS.

* Župan predlaga, da se pri skupnem pisanju priložijo ustrezni podpisi oziroma pooblastila.

Nedeljko Gregorič doda, da če je župan tako dosleden pri postopku pisanja mailov s pooblastili, naj bo dosleden tudi pri izpeljavi sej in upoštevanju Poslovnika.

* Župan pove, da upošteva sprejete akte.

Viktor Trojer za naslednje seje OS predlaga črtanje točke Razno iz dnevnega reda.

Zaključek seje ob 19.35.